ഭീകരന് മസൂദ് അസ്ഹറിന് പാക്കിസ്ഥാനില് മുസ്ലിം പള്ളിക്ക് സമീപം സുരക്ഷിത താവളം: സര്ക്കാര് സംരക്ഷണമെന്ന് റിപ്പോര്ട്ട് ഡല്ഹി: പാര്ലമെന്റ് ആക്രമണം, പുല്വാമ ആക്രമണം തുടങ്ങിയ കേസുകളില് പ്രതിയായി ഒളിവില് കഴിയുന്ന ഭീകരന് മസൂദ് അസ്ഹറിനു പാക്കിസ്ഥാന് സുരക്ഷിത വാസസ്ഥലം ഒരുക്കിയിരിക്കുന്നതായി റിപ്പോര്ട്ട്. രാജ്യത്തിന്റെ ഔദ്യോഗിക അതിഥിയെന്ന രീതിയില് ഇയാളെ പാക്ക് സര്ക്കാര് സംരക്ഷിക്കുന്നതയാണ് ലഭ്യമായ വിവരം. നിരോധിത തീവ്രവാദ സംഘടനയായ ജയ്ഷെ മുഹമ്മദിന്റെ തലവനായ ഇയാള് ബഹാവല്പുരിലെ ജനങ്ങള് ജനവാസ കേന്ദ്രത്തിലാണ് താമസിക്കുന്നതെന്ന് ഒരു ഹിന്ദി ചാനല് റിപ്പോര്ട്ട് ചെയ്തു. പാക്കിസ്ഥാന് സര്ക്കാര് ഭീകരരെ സംരക്ഷിക്കുന്നതിന് തെളിവുകള് ഉണ്ടെന്നും ബഹാവല്പുരിലെ ഒസ്മാന്ഒഅലി മസ്ജിദിനും നാഷനല് ഓര്ത്തോപീഡിക് ആന്ഡ് ജനറല് ഹോസ്പിറ്റലിനും ഇടയിലായുള്ള മസൂദിന്റെ വീടുകള്ക്ക് പാക്ക് സൈനികര് കാവലുണ്ടെന്നും റിപ്പോര്ട്ടില് പറയുന്നു. മസൂദിന്റെ രണ്ടാമത്തെ വീട് 4 കിലോമീറ്റര് അകലെ ജാമിയ മസ്ജിദിനു തൊട്ടടുത്താണ്. ഈ വീട്ടില് നിന്ന് ഒരു കിലോമീറ്റര് അകലെ ലഹോര് ഹൈക്കോടതിയുടെ ബഹാവല്പുര് ബെഞ്ച് സ്ഥിതിചെയ്യുന്നു. ഇവിടെനിന്നും 3 കിലോമീറ്റര് അകലെയാണ് ജില്ലാ കലക്ടറുടെ ഓഫിസ്. യാതൊരു വിധത്തിലുമുള്ള ആക്രമണം ഉണ്ടാകാതിരിക്കാനാണ് മുസ്ലിം പള്ളിക്കും ആശുപത്രിക്കുമിടയില് താമസസ്ഥലം ഒരുക്കിയിരിക്കുന്നതെന്നും മസൂദിന്റെ ബംഗ്ലാവിനു മുന്പില് പാക്കിസ്ഥാന് സൈന്യം ഔദ്യോഗിക വേഷത്തില് കാവലുണ്ടെന്നും റിപ്പോര്ട്ടില് വ്യക്തമാക്കുന്നു. 1999 ല് ഇന്ത്യന് എയര്ലൈന്സ് വിമാനം കാണ്ഡഹാറിലേക്ക് തട്ടിക്കൊണ്ടുപോയ സംഭവവുമായി ബന്ധപ്പെട്ട് ഇന്ത്യ ജയിലില്നിന്നു വിട്ടയച്ച 3 ഭീകരരില് ഒരാളാണ് മസൂദ് അസ്ഹര്. പാക്കിസ്ഥാനില് ജയ്ഷെ മുഹമ്മദ് എന്ന പേരില് പുതിയ ഭീകര സംഘടന ആരംഭിച്ച 2001ലെ പാര്ലമെന്റ് ആക്രമണം, 2019 ലെ പുല്വാമ ആക്രമണം, പഠാന്കോട്ട് വിമാനത്താവളത്തിലെ ആക്രമണം എന്നീ കേസുകളില് പ്രതിയാണ്.